kardosdrur/scandi-wiki huggingface dataset:
Mikhail Kalasjnikov

Mikhail Timofejevitj Kalasjnikov (, ; født 10. november 1919 i Kurja, Altaj guvernement (nu Altaj kraj), død 23. december 2013 Isjevsk, Den Russiske Føderation) var en berømt russisk våbendesigner. Han var skaberen af den verdenskendte automatriffel AK-47.

Kalasjnikov var kampvognsofficer under 2. verdenskrig.

Noter

Eksterne henvisninger 

 Kalashnikov Museum virtual tour  

Personer fra Altaj kraj
Russere i 2. verdenskrig
Ingeniører fra Rusland
Opfindere fra Rusland
Russere i 1900-tallet
Russere i 2000-tallet
The Detroit Cobras

The Detroit Cobras er et rockband dannet i Detroit 1996. Deres musikstil Motown, soul og 1950'ernes rock and roll.

Historie 

I modsætning til kopi-bands, der forsøger at genskabe originalen benytter bandet ældre materiale og omformer det til frisk og original garage rock. Resultatet er rock and roll pakket med energien fra moderne garage rock.

The Detroit Cobras underskrev en pladekontrakt med Sympathy Records og udgav deres første album i fuld længde kaldet Mink Rat or Rabbit i 1988. Det blev fulgt op af albummet fra 2001 Life, Love & Leaving. Deres retro garage rock-stil er blevet populær i Storbritannien, hvilket fik dem til at kontakte pladeselskabet Rough Trade Records for en pladekontrakt, samt udgive de to albums Seven Easy Pieces i 2003 og Baby i 2005.

Diskografi 
 2007 – Tied & True
 2005 – Baby (Bloodshot)
 2003 – Seven Easy Pieces (EP) (Rough Trade)
 2001 – Life, Love & Leaving (Sympathy for the Record Industry)
 1998 – Mink Rat or Rabbit (Sympathy for the Record Industry)
 1995 – Ain't It a Shame (single) (Scooch Pooch Records)
 1994 – Over to My House (single) (Black Mamba Records)
 1994 – Village of Love (single) (Human Fly Records)

Medlemmer 

 Nuværende memdlemmer
 Rachel Nagy (vokal)
 Mary Ramirez (guitar)

 Tidligere medlemmer
 Steve Shaw (stifter)
 Matt O'Brien
 Jeff Meier
 Eddie Harsch
 Damian Lang
 John Szymanski
 Dante Aliano
 Rob Smith
 Joey Mazzola
 Chris Fachini
 Kenny Trudick
 Steve Nawara.

Eksterne henvisninger 

 Bloodshot Records 
 Motor City Rocks 
 Interview med forsanger Rachel Nagy  – oktober 2006
 Interview med forsanger Rachel Nagy – september 2005

Rockgrupper fra USA
Live in Texas

Live in Texas er nu-metalbandet Linkin Parks første livealbum og deres anden DVD udgivet d. 18 november 2003. DVDen udkommer også med en bonus CD der indeholder 12 af sangene fra DVDen af. Koncerten blev optaget d. August 2 og August 3 gennem Summer Sanitarium Tour 2003 ved Reliant Stadium i Houston og Texas Stadium i Irving.

Numre på DVDen 

 Don't Stay
 Somewhere I Belong
 Lying From You
 Papercut
 Points of Authority
 Runaway
 Faint
 From the Inside
 Figure.09
 With You
 By Myself
 P5hng Me A*wy
 Numb
 Crawling
 In the End
 A Place for My Head
 One Step Closer

Numre på CDen 

 "Somewhere I Belong" – 3:39
 "Lying from You" – 3:09
 "Papercut" – 3:09
 "Points of Authority" – 3:29
 "Runaway" – 3:09
 "Faint" – 2:49
 "From the Inside" – 2:59
 "P5hng Me A*wy" – 5:09
 "Numb" – 3:09
 "Crawling" – 3:29
 "In the End" – 3:29
 "One Step Closer" – 3:39

Line-up 
 Chester Bennington – vokalist
 Rob Bourdon – trommer
 Brad Delson – guitarist
 Dave "Phoenix" Farrell – bassist
 Joe "Mr. Hahn" Hahn – DJ
 Mike Shinoda – vokalist, Rapping, rytmeguitarist, keyboardspiller

Eksterne henvisninger 
 

Album fra 2003
Linkin Park-album
Brøndbyøster Station

Brøndbyøster Station er en S-togs-station i Brøndbyøster, vest for København, som åbnede 17. juni 1953 og ligger på Høje Taastrup-banen, der betjenes af linje B. Syd for stationen ligger Brøndbyøster Torv og mod nord ligger Nygårds Plads; begge steder ligger flere butikker. Stationen betjenes af flere buslinjer og havde billetsalg og kiosk frem til 2006, hvorefter stationen alene har billetautomat.

Bygningsmæssigt er stationen i stil med Hvidovre Station, der åbnede samtidig.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Brøndbyøster Station på dsb.dk

S-togs-stationer
Station
Rockwool Fondens Forskningsenhed

Rockwool Fondens Forskningsenhed er en separat enhed under Rockwool Fonden, som foretager forskning, som bidrager til at sikre velfærdsstatens sociale og økonomiske bæredygtighed. Forskningsenhedens fokusområder dækker beskatning og sort arbejde, arbejdsmarked, familieøkonomi, indvandring og integration samt marginaliserede grupper og risikoadfærd. Fra 2019 har enheden et særligt fokus på fordeling af velfærd.

Rockwool Fondens Forskningsenhed blev grundlagt i 1987 og er siden 2015 blevet ledet af forskningschef, cand.oecon., ph.d. Jan Rose Skaksen. Hovedsageligt bliver forskningen produceret af internt ansatte forskningsmedarbejdere, men også igennem samarbejde med eksterne forskere fra Danmark og udlandet.

Eksterne henvisninger 
 Rockwool Fondens Forskningsenhed
 Rockwool Fonden

Forskningsinstitutioner i Danmark
Etableret i 1987
Rockwool International
Det Røde Kapel (tv-serie)

Det Røde Kapel er en satirisk dokumentar tv-serie i fire afsnit instrueret af Mads Brügger med assistance fra Johan Stahl. Serien skildrer mødet mellem den fiktive teatergruppe Det Røde Kapel og Nordkoreas befolkning.

Titlen Det Røde Kapel refererer til den kommunistiske spionenhed Rote Kapelle, der opererede i Nazityskland.

Stilmæssigt placerer programmet sig dadaistisk med dets leg mellem fiktion og virkelighed. De dadaistiske træk ses også i måden, hvorpå tilfældet bliver fremstillet som et kreativt værktøj til at opnå forståelse, personlighed og indblik.

Det Røde Kapel vandt 'World Cinema Jury Prize: Documentary' på Sundance Film Festival 2010.

Eksterne henvisninger/kilder 
 
 Programmets hjemmeside  –  2. juni  2010
 Kritisk artikel om programmet  –  17. oktober 2006

Røde Kapel, Det
Røde Kapel, Det
Røde Kapel, Det
Røde Kapel, Det
Humorprogrammer fra Danmark
Cui bono

Cui bono ("Godt for hvem?" eller "Hvem gavner det?") er en latinsk talemåde, som betyder, at den skyldige i en forbrydelse kunne findes blandt dem, som har gavn af den. Skønt princippet er brugbart i opklaring af forbrydelse, er det ikke altid indlysende, hvem der har gavn af en forbrydelse, ligesom den skyldige part kan bortlede opmærksomheden med en syndebuk. Udtrykket siges at være skabt af den romerske konsul og censor Lucius Cassius Longinus Ravilla og blev benyttet af Cicero.

Kilder og henvisninger

Latinske vendinger
The Wall Street Journal

The Wall Street Journal er et international dagblad udgivet i New York med et gennemsnitligt dagligt oplag på over 2,1 mio. (2006) hvortil kommer 400.000 abonnenter på webudgaven. Det gør den til USA's største avis efter USA Today, der var størst nogle år i 2000'erne. Siden 1976 og 1983 har avisen haft særlige udgaver i Europa og Asien; disse udgaver udkommer i et oplag på omkring 80.000 eksemplarer hver. 

Avisen var ejet af Dow Jones & Company, som 31. juli 2007 for 5,8 mia. $ blev købt af mediemagnaten Rupert Murdoch og dennes News Corporation, der i forvejen ejer et verdensomspændende net af aviser og tv-stationer, herunder Fox News.

The Wall Street Journal dækker først og fremmest nyheder og baggrundsstof om amerikansk og internationalt erhvervsliv og finansverden.
Dens daglige oplag var i marts – september 2009 2.024.269, hvilket er en stigning på 0,6% på et år. The Wall Street Journal er den eneste store avis i USA, hvis oplag ikke faldt i den periode.

Avisen regnes blandt de mest velanskrevne i verden for sin journalistiske uafhængighed og grundige research. Chefredaktionen bekender sig i lederartikler og kommentarer til en "fri markedsøkonomi for frie mennesker" og hælder overvejende mod konservative synspunkter i erhvervs- og skattepolitik. Ledelsen blander sig derimod ikke i reportage- og baggrundsjournalistikken. En iagttager, Paul Sperry, noterer i en artikel, "Myth of the Conservative Wall Street Journal", at avisens nyhedsredaktion har kaldt den redaktionelle ledelse "Nazis." "I virkeligheden", skriver Sperry, "står avisens nyhedsredaktion og dens redaktionelle ledelse politisk lige så langt fra hinanden som Nord- og Sydkorea."

I et forsøg på at fastholde den journalistiske uafhængighed af ejernes indflydelse har Rupert Murdoch efter sin overtagelse af avisen accepteret dannelsen af et særligt Editorial Board, hvis medlemmer er hentet blandt eksterne mediefolk.

The Wall Street Journal er udkommet uafbrudt siden Charles Dow, Edward Jones og Charles Bergstresser grundlagde den 8. juli 1889. Avisen har vundet den prestigefyldte Pulitzerpris 33 gange, hvoraf de 16 er tildelt siden 1991. I 2007 modtog den to priser, den ene for sin kritiske dækning af erhvervslederes tilbagedaterede aktieoptioner, den anden for artikler om de negative følger af Kinas voldsomme økonomiske udvikling.

Avisens læserkreds består af omkring 60 procent topledere, en gennemsnitsindtægt på 191.000 dollar, en gennemsnitlig husholdningsformue på 2,1 millioner dollars og en gennemsnitsalder på 55 år.

Wall Street Journals primære konkurrent er engelske Financial Times, der også har flere udgaver.

Eksterne henvisninger 

 Officiel hjemmeside
 Dow Jones & Company
 Washington Post om overtagelsen 31. juli 2007

Referencer 

Wall Street Journal
Etableret i 1889
News Corporation
Peter Bang (forfatter)

Peter Bang (født 14. september 1957) er en dansk forfatter og fotograf. I 1987 modtog han Aage Krarup Nielsens mindelegat, der uddeles af Eventyrernes Klub.

Bibliografi 
 Kanobogen – Kanofolkets håndbog (1981 – forlaget Skarv)
 Fjeldvandrer (1982 – forlaget Skarv)
 Vildmarksliv (1982 – forlaget Skarv)
 Vinterliv i fjeldet (1983 – forlaget Skarv)
 Pelsværk – et naturprodukt (1983 – forlaget Skarv)
 Afsted – Rejseeventyr i Nordcanada (1985 – forlaget Skarv)
 Jalan Jalan – På rejseeventyr gennem Asien (1991 – forlaget Høst&Søn)
 Puwuls verden – Et truet naturfolk (1991 – forlaget Borgen)
 Den sidste skildpaddefest – Et naturfolk i Mikronesien (1994 – forlaget Borgen)
 Natur og udeliv med børn (1998 – forlaget Børn&Unge/Pædagogisk Bogklub)
 Papua blod - En beretning fra West Papua (2018 – Remote Frontlines)
 Fjerne øer - En beretning fra Stillehavet (2018 – Remote Frontlines)

Eksterne henvisninger 
 Peter Bang på litteraturpriser.dk

Rejsebogsforfattere fra Danmark i 1900-tallet
Dansksprogede forfattere fra Danmark
Salo

Salo er en mellemstor by med omking 55.000 indbyggere i Sydfinland. Salo og nabokommunerne blev slået sammen 1. januar 2009 og fik adgang til naturlige ressourcer.

Mobilfabrikanten Nokia, som blev købt af Microsoft i 2014, havde et stort udviklingscenter i Salo. Det blev i 2015 lukket, og dermed lukker også den største arbejdsplads i Salo. Tidligere havde sukkerfabrikanten Dansukker også produktion i Salo, som blev grundlagt i 1916 og stod færdig i 1918, hvor produktionen begyndte. Dansukker nedlagde fabrikken i 2006. Dansukker havde for mange små fabrikker og ville centralisere produktionen. Det var et stort slag for de bønder, som dyrkede sukkerroer, da de pludselig fik deres udgifter øget pga. længere transport.

Uddannelsesmuligheder er http://www.turkuamk.fi. Universitetet i Salo udgør kun en sjettedel af det samlede universitet, hvor mange af de studerende fik praktis til den teoretiske del i tæt samarbejde med Nokia og andre virksomheder. Universitetet svarer til http://www.ihk.dk/ , dog er undervisningsformen meget anderledes landene imellem. Uddannelsesprogrammerne omfatter http://www.turkuamk.fi/public/default.aspx?nodeid=17324&culture=en-US&contentlan=2 hvoraf nogle af dem foregår i Salo.

Landskabet omkring Salo ligner ikke landskabet i Finland, men det er flot både om sommeren og om vinteren. Temperaturen varierer mere end i Danmark: typisk -15 grader celsius om vinteren og ca. 20 grader celsius om sommeren i gennemsnit. I 2010 var natten et enkelt døgn -33 grader celsius. Den vinter var i hele hele Norden både hård og lang.

Byer i Finland
Salo økonomiske region
Kommuner i Egentliga Finland
Claus Thustrup Kreiner

Claus Thustrup Kreiner (indtil foråret 2000 Hansen) (født 7. november 1969) er en dansk professor i økonomi ved Københavns Universitet. Hans primære forskningsområder er offentlig økonomi, især skatteteori. Han har også beskæftiget sig med arbejdsmarkedsøkonomi og makroøkonomi. Siden 2005 har han været direktør for forskningsenheden EPRU ved Økonomisk Institut, Københavns Universitet. I perioden 2010-14 desuden økonomisk vismand.

Baggrund, karriere og forskning 

Thustrup Kreiner er søn af den tidligere konservative kulturborgmester i København Hans Thustrup Hansen.

Claus Thustrup Kreiner blev cand.polit. fra Københavns Universitet i 1994, fik sin ph.d.-grad samme sted fire år senere og har siden 2005 været professor ved universitetet.

Han har i mange år stået for undervisningen i indledende makro- og mikroøkonomi for de studerende på Økonomisk Institut. I 2001 og 2006 modtog han prisen "Den Usynlige Hånd", der er en udmærkelse af en underviser på studiet, som uddeles af Socialøkonomisk Samfund i samarbejde med instituttet på baggrund af de studerendes nominering.

Udover en række kronikker og artikler i såvel dagblade som videnskabelige tidsskrifter udgav han i 2006 sammen med fire andre økonomer bogen Skat, arbejde og lighed om det danske skatte- og velfærdssystem.

Andre aktiviteter 

Thustrup Kreiner var medlem af Skattekommissionen, der var nedsat af den daværende VK-regering for at forberede en dansk skattereform. Kommissionens arbejde dannede grundlag for skattereformen 2009.

Fra januar 2010 til og med november 2014 har han været medlem af formandskabet for De Økonomiske Råd, dvs. en af de fire økonomiske vismænd. På denne post blev han 1. december 2014 afløst af sin kollega professor Carl-Johan Dalgaard.

Han har siden 2014 været medredaktør af det toneangivende internationale tidsskrift inden for offentlig økonomi Journal of Public Finance og er desuden tilknyttet redaktionen af tidsskrifterne Nationaløkonomisk Tidsskrift og Scandinavian Journal of Economics.

Referencer

Eksterne henvisninger 

 Claus Thustrup Kreiners officielle hjemmeside ved Økonomisk Institut, Københavns Universitet
 Personlig hjemmeside

Økonomiske vismænd fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Guild

Guild henviser til flere opslag:

 Guild (computerspil) – betegnelse for en sammenslutning af spillere i computerspil.
 Andet navn for en såkaldt Klan (computerspil)

Se også 
 Guild Guitars – en amerikansk guitarproducent, ejet af Fender.
Mortal Kombat

Mortal Kombat er navnet på en populær serie af kampspil, der oprindeligt blev udviklet af Midway Games samt på en række film. Mortal Kombat (MK) startede som en serie af arkadespil, som blev konverteret til konsolmaskiner af Acclaim Entertainment. Nu laver Midway selv konsolversioner af Mortal Kombat. Noget serien er specielt anerkendt for, er dens digitaliserede sprites (som er anderledes fra dets konkurrenters hånd-tegnede sprites), og dets store blodmængder. De var så ekstreme at de, blandt andre, ledte til oprettelsen af Entertainment Software Rating Board (ESRB).

Spil i serien 
 Mortal Kombat
 Mortal Kombat II
 Mortal Kombat 3
 Ultimate Mortal Kombat 3
 Mortal Kombat Advance
 Mortal Kombat 3 (DS)
 Mortal Kombat Trilogy
 Mortal Kombat 4
 Mortal Kombat Gold
 Mortal Kombat: Deadly Alliance
 Mortal Kombat: Tournament Edition
 Mortal Kombat: Deception
 Mortal Kombat: Unchained
 Mortal Kombat: Armageddon

Mortal Kombat 

Mortal Kombat er det første spil i Mortal Kombat-serien. Det ramte arkaderne i oktober 1992 og blev udgivet til SNES og Genesis i september 1993. Midway Games producerede arkade-versionen, mens Acclaim stod bag konsol-versionerne. Mortal Kombat var på mange måder en modreaktion på Capcoms populære spil Street Fighter II. I SF var figurerne tegnede og bevægede sig rundt i mere eller mindre realistiske omgivelser, men i Mortal Kombat var figurerne digitaliserede mennesker af kød og blod, der kæmpede råt og blodigt i dystre, fantasiagtige omgivelser. MK introducerede også begrebet "Fatalities", hvor en spiller efter at have besejret modstanderen kan slå denne ihjel på den mest grusomme måde. Eksempelvis kan figuren Sub-Zero rive hoved og rygsøjle af sin modstander, så kroppen falder sammen i en pøl af blod.

Mortal Kombat har 7 spilbare figurer: Johnny Cage, Liu Kang, Raiden, Sonya Blade, Kano, Scorpion, Sub-Zero og 2 skjulte: Reptile og Goro (sidstnævnte findes kun i Game Boy-versionen). Reptile er egentlig ikke spilbar, men man kan spille mod figuren ved at kæmpe på en bestemt måde.

Film 
 1995 – Mortal Kombat
 1997 – Mortal Kombat: Annihilation
 1998 – Mortal Kombat: Conquest

Computerspilserier
Corselitze

Corselitze (eller Korselitse) er en gammel kongsgård, som nævnes i Kong Valdemar Sejrs jordebog og i Brudstykker af en landsbydegns dagbog af Steen Steensen Blicher. Gården ligger på Falster, 9 km øst for Nykøbing Falster. Hovedbygningen er opført i 1775-1777 for Johan Frederik Classen efter tegninger af Andreas Kirkerup.

Corselitze Gods er på 2792 ha med Næsgård, Bjerregård, Bellinge og Herslebslund.

Ved kysten 2 km øst for gården ligger Generalens Lysthus, der ligeledes er bygget af Johan Frederik Classen.

Til herregården hører Corselitze Skov.

Ejere af Corselitze 

 (1231-1354) Kronen
 (1354-1421) Jens Falster
 (1421-1460) Laurids Falster
 (1460-1500) Peder Falster
 (1500-1529) Oluf Falster
 (1529-1556) Peder Falster
 (1556-1600) Jens Falster
 (1600-1603) Axel Brahe
 (1603-1766) Kronen
 (1766-1792) Johan Frederik Classen
 (1792-) Det Classenske Fideikommis

Galleri

Referencer

Eksterne henvisninger 

 Corselitze Gods
 Den Classenske Agerbrugsskole
 Herregård På Lolland Og Falster

Kilder 
 J.P. Trap: Danmark 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Fredede slotte og herregårde i Danmark
Det Classenske Fideicommis
Fredede bygninger, konstruktioner og anlæg i Guldborgsund Kommune
Cox & Forkum

Cox & Forkum er navnet på et amerikansk kunstnerhold kendt for deres politiske satiretegninger. Holdet består af John Cox som tegner og Allen Forkum som illustrator. Cox & Forkums tegninger hoveddistributionskilde er over Internettet, men de har også været udgivet i aviser, magasiner og som bogform i tre samlinger.

Cox & Forkum er selverklærede objektivister, og det er generelt set fra dette perspektiv tegningerne tager udgangspunkt. Om end de ofte tager et mere generelt konservativt synspunkt, kritisere de gerne republikanerne hvor deres politik strider mod det objektivismen; så som emner vedrørende religion, abort, indvandring og statslig regulering af privatejede selskaber.

Cox & Forkum er kendte for at fokusere meget på Krigen mod terrorisme og fundamentalistisk Islam såvel som støtten til Israel.

Udgivelser 
 Black & White World 
 Black & White World II 
 Black & White World III

Eksterne henvisninger 
 Officiel hjemmeside Juli 2003 
 Interview på Dean's World blog 
 "EGO" interview December 2003 

Satire
Steinar Kvale

Steinar Kvale (5. februar 1938 – 12. marts 2008) var en norsk professor i pædagogisk psykologi, leder af Center for Kvalitativ Metodeudvikling ved Psykologisk Institut på Aarhus Universitet.

Har forfattet flere bøger om kvalitativ forskning, og anses for en autoritet inden for det kvalitative forskningsinterview.
Han er meget kendt for at være forfatter til bogen InterView ().

Eksterne henvisninger 
 
 Bibliografi

Psykologer fra Norge
Professorer fra Norge
Ansatte ved Aarhus Universitet
Kure

Kure er en by i Japan beliggende i landsdelen omkring Hiroshima. Byen blev stiftet i 1902 og har i dag mere end  indbyggere. Frem til og med 2. verdenskrig var byen et center for det japanske militær og flåde. Byen var blandt andet hjemsted for det største slagskib nogensinde, Yamato.

Referencer 

Byer i Japan
Bibliotek 2.0

Bibliotek 2.0 er den danske version af den engelske "Library 2.0", et amerikansk udtryk for de nye udfordringer og muligheder bibliotekerne står over for. Begreber Library 2.0 er først beskrevet af Michael Casey på hans blog. Bibliotek 2.0 er første gang nævnt af Esben Fjord på E-klumme i oktober 2005 og i december samme år beskrevet af Erik Høy på Internetsøgning. Siden er begrebet forsøgt beskrevet hovedsageligt på weblogs.

Nøglebegreber

Brugerinddragelse 
Bibliotekerne er til for brugerne. Brugerne besidder en stor ressource i form af viden og erfaringer og et af målene i Bibliotek 2.0 er at synliggøre denne viden og erfaring til glæde for hele biblioteket og dets brugere.

Vær hvor brugerne er 
Bibliotekerne er i hård konkurrence med andre kulturinstitutioner og -tilbud. Biblioteket har ikke den samme tiltrækningskraft som tidligere og brugerne forventer et højt serviceniveau. Et svar herpå er at lade bibliotekernes tilbud komme til brugerne. Dvs biblioteket skal være tilgængelig på internettet, på alle platforme (fx mobile enheder) samtidig skal det fysiske tilbud også gentænkes.

Indtænk web 2.0 
Bibliotek 2.0 har sit udspring i web 2.0. Især de sociale aspekter som fx kommentarer, tags og vurderinger (rating) har vundet indpas i bibliotekernes diskussioner om fremtidens bibliotekstilbud.

Åbn katalogen 
Bibliotekernes søgesystemer (kaldet katalog) er ofte ufleksible og understøtter ikke ovenstående nøglebegreber. Ved at åbne katalogerne med fx api'er kan dette opnås.

Eksterne henvisninger 
 Bibliotek 2.0  – Weblog for projekt "Fra alle os til alle Jer" (skrives af Herning Bibliotek)
 Brugernes Bibliotek  – om hvordan bibliotekerne kan deltage i brugernes netværk
 e-klumme  – blog om bibliotek 2.0, web 2.0 mm. Mange henvisninger til skandinaviske blogs
 Fremtidens Bibliotek  – af Jens Hofman Hansen
 InfoGalleri  – wiki om udviklingsprojekt mellem to biblioteker om fremskudt brugerinteraktion i nye medier. KUB/KB og SB af Tina Pipa

Noter  

Biblioteks- og informationsvidenskab
Nydannelser
David Heyman

David Jonathan Heyman (født 1961) er britisk filmproducer. Han er særligt kendt for sit arbejde med Harry Potter-filmene.

Eksterne henvisninger 
 

Filmproducere fra Storbritannien
Harry Potter